Държавен вестник, бр. 12, 2012 г., стр. 13

БРОЙ  12	
Д Ъ Р Ж А В Е Н  В Е С Т Н И К 	
СТР.  13  
Реализирането на целите на споразумението 
е отговорност както на Секретариата на СЗО, 
така и на правителството на държавата членка. 
Настоящият документ представлява прак­
тическата рамка за сътрудничество, която 
е разработена посредством последователни 
консултации между националните здравни 
власти и Секретариата за Европа на СЗО. 
Като отправна точка на процеса, който води 
до конкретни резултати от сътрудничеството, 
са взети договорените средносрочни приори­
тети за сътрудничество 2008 – 2013, конкре­
тизирани в част 1 на документа. През 2010 г. 
на шейсетата сесия на Регионалния комитет 
бяха приети нови стратегически приоритети 
за работа, отразяващи основните проблеми, 
пред които са изправени повечето държави 
членки в Европейския регион на СЗО и на 
които се обръща специално внимание чрез 
разработването на новата Европейска полити­
ка в областта на здравеопазването – „Здраве 
2020“. Сред ключовите приоритети се откроя­
ват следните: укрепване на здравните системи, 
по-конкретно на първична здравна помощ; 
обновяване на общественото здравеопазване, 
включително подобрен надзор, превенция на 
болестите и промоция на здравето; справяне 
с поведенческите здравни детерминанти и ри­
скови фактори; контролиране на хроничните 
незаразни болести като сърдечните болести, 
рак и диабет; справяне с разпространението на 
заразните болести с особено внимание върху 
полиомиелит, ХИВ/СПИН, мултирезистентна 
туберкулоза, морбили и малария; изпълнение 
на международните здравни правила; осигуря­
ване на готовност при извънредни ситуации; 
подкрепа на напредъка в опазване на околната 
среда и здравето и подкрепа на хармониза­
цията на здравните информационни системи 
и споделяне на знания навсякъде в региона. 
Приоритетите и резултатите, детайлизирани 
в това споразумение, са основани на тези 
ключови приоритетни области. Всичко това 
е в резултат на анализите за състоянието на 
общественото здравеопазване в региона и дан­
ните от националните здравни власти, като 
са взети предвид глобалните приоритети на 
СЗО (резолюциите на СЗА и РК), насоките 
на политиката в тази област, приоритетите на 
държавата и стратегическата оценка на СЗО. 
Резултатите отразяват вижданията на 
държавите членки, а постигането им е съв­
местна отговорност на всяка отделна държава 
членка и Секретариата. За всеки резултат (т.е. 
очакван резултат) са дефинирани множество 
подрезултати (продукти и услуги), които да 
подпомогнат и улеснят изпълнението на виж­
данията на държавите членки. Предоставянето 
им е отговорност на Секретариата.
Документът е структуриран по следния 
начин: 
1. Част 1 включва въздействието върху 
здравето, чието постигане се цели посредством 
договорените средносрочни приоритети и кон­
кретните цели за сътрудничество за периода 
2008 – 2013 г. и е във фокуса на съвместните 
усилия на правителството и Секретариата на 
СЗО. Описва също конкретните приоритет­
ни резултати, които да бъдат постигнати за 
периода 2012 – 2013 г.
2. Част 2 включва раздели за бюджета на 
споразумението, финансирането му и взаим­
ните ангажименти на Секретариата на СЗО 
и правителството. 
Анексът към това споразумение включва 
обобщение на приоритетните резултати, както 
и на подрезултатите и начина на предоставяне. 
Предвиждат се три способа: 
– Междудържавен способ, при който се 
обръща внимание на общите между страните 
потребности посредством подходи, обхващащи 
целия регион. Очаква се по-голямата част от 
работата да бъде извършена по този начин. 
– Многодържавен способ се използва, 
когато един подрезултат в рамките на даден 
резултат се отнася до ограничен брой страни. 
Ресурсите, които съществуват в рамките на 
групата, ще се използват оптимално. 
– Специфичен за държавата способ на 
действие се използва за подрезултати, които 
са строго специфични за потребностите и об­
стоятелствата на индивидуалната държава. Ще 
продължи да е от значение, затова в редица 
случаи този способ ще бъде предпочетен при 
предоставянето.  
Условия на сътрудничество
Средносрочните приоритети (част 1) пре­
доставят предварителната рамка за сътруд­
ничество за периода 2008 – 2013 г. Те могат 
да бъдат ревизирани по взаимно съгласие 
на всеки две години, когато обстоятелствата 
налагат необходимостта от такава промяна. 
Двугодишните приоритетни резултати и 
подрезултати за 2012 – 2013 г., представени в 
анекса, могат да бъдат изменяни по взаимно 
писмено съгласие между Регионалния офис 
за Европа на СЗО и държавата в резултат на, 
например, промени в ситуацията в областта 
на здравеопазването на държавата, промени в 
капацитета на държавата да изпълнява дого­
ворените дейности, специфични потребности, 
възникнали в рамките на двугодишния период, 
или промени в капацитета на Регионалния 
офис да предоставя договорените подрезулта­
ти или поради промени във финансирането. 
Всяка от страните има право да инициира 
предложения за изменения. 
След подписването на Двугодишното спо­
разумение за сътрудничество правителството 
ще определи/потвърди отговорните наци­
онални контрапартньори/координатори за 
всеки приоритетен резултат и ще определи